Ennio Morricone
Ennio Morricone bio je italijanski kompozitor, najpoznatiji po saradnji s režiserom Sergiom Leoneom. Njegov opus obuhvata širok raspon muzičkih stilova i jedan je od najraznovrsnijih i najutjecajnijih kompozitora svih vremena. Komponirao je više od 500 djela za film i televiziju te više od 100 klasičnih. Na početku karijere komponirao je simfonijska i kamerna djela te radio za pozorište, radio i televiziju. Na filmu se pojavio 1961, a svjetski ugled stekao je muzikom za Leoneove filmove Za šaku dolara (1964), Za dolar više (1965), Dobar, loš, zao (1966) i Bilo jednom na Divljem zapadu (1968). Originalnim stilom znatno je obogatio italijansku filmsku muziku i postao uzor mnogim mlađim kompozitorima. Dobar, loš, zao glavna tema Muzika iz filma Dobar, loš, zao filmska partitura Imate probleme kod slušanja ove datoteke? Pogledajte pomoć oko medija.